Diari Oficial de la Generalitat Valenciana


Sumari del DOGV 9218, del 18-11-2021 (2021/11673)

ACORD de 29 d'octubre de 2021, del Consell, d'autorització del canvi d'ús de terrenys forestals en la partida de «La Matrona» per a l'execució de la instal·lació 3 del projecte de l'àrea de gestió V2 de l'EMTRE.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9218

Data del DOGV
:   18-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/11395


Data del document
:   29-10-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Acord

Correcció d'errades

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ordenació forestal

ACORD de 29 d'octubre de 2021, del Consell, d'autorització del canvi d'ús de terrenys forestals en la partida de «La Matrona» per a l'execució de la instal·lació 3 del projecte de l'àrea de gestió V2 de l'EMTRE. [2021/11662]  
L'Entitat Metropolitana per al Tractament de Residus (EMTRE) ha sol·licitat que la Conselleria d'Agricultura, Desenvolupament Rural, Emergència Climàtica i Transició Ecològica eleve al Ple del Consell la proposta d'acord d'autorització del canvi d'ús dels terrenys forestals corresponents a les parcel·les 75, 76, 78, 79, 80, 81, 82, 83, 84, 85, 86, 132, 133, 134, 135, 136, 137, 138, 139, 140, 141, 142, 143, 144 i 166 del polígon 3, partida La Matrona, del terme municipal de Dos Aguas, necessàries per a l'execució de la «Instal·lació 3» del projecte d'abocador de residus no perillosos del Pla zonal de residus de les zones III i VIII, aprovat per Ordre de 18 de gener de 2002, de la Conselleria de Medi Ambient (DOGV 4197, 25.02.2002), i ara denominat àrea de gestió V2 del Pla integral de residus de la Comunitat Valenciana.  
  
Les parcel·les necessàries per a l'execució de la «Instal·lació 3» es van veure afectades pels incendis de 1994 i 2012 i encara no ha transcorregut el preceptiu termini de 30 anys establit en l'article 50.1.a de la Llei 43/2003, de 21 de novembre, de forests, que no obstant això, disposa que les comunitats autònomes podran, amb caràcter excepcional, acordar el canvi d'ús forestal quan concórreguen raons imperioses d'interés públic de primer ordre que hauran de ser apreciades mitjançant llei, sempre que s'adopten les mesures compensatòries necessàries que permeten recuperar una superfície forestal equivalent a la cremada.  
D'acord amb l'anterior, la disposició addicional dotze de la Llei 9/2019, de 23 de desembre, de la Generalitat, de mesures fiscals, de gestió administrativa i financera i d'organització de la Generalitat, ha declarat d'interés públic de primer ordre, als efectes del que es preveu en l'article 50 de la Llei 43/2003, de 21 de novembre, de forests, el projecte d'ampliació o modificació d'obres i instal·lacions de gestió de residus a Dos Aguas, de l'EMTRE, àrea de gestió V2 del Pla integral de residus de la Comunitat Valenciana, i estableix que en aquest supòsit, i amb caràcter excepcional, per acord del Consell, adoptat a instàncies de la conselleria competent en matèria de medi ambient, podrà acordar-se el canvi d'ús forestal dels terrenys forestals als quals fa referència l'article esmentat, que resulten necessaris per a l'execució del projecte, amb la finalitat d'assegurar la continuïtat en la prestació de les obligacions de servei públic.  
Aquest precepte disposa així mateix que: «L'acord establirà com a mesura compensatòria l'obligació del titular de reforestar, a la seua costa, en l'àrea que li indique l'Administració, el doble de la superfície forestal afectada. Addicionalment, en el seu acord, el Ple del Consell podrà establir mesures compensatòries addicionals per a la comarca on se situe la instal·lació, dins de les seues polítiques econòmiques i pressupostàries ordinàries.  
En cap cas, l'aplicació de l'excepció prevista en aquesta disposició podrà implicar un augment de l'aprofitament lucratiu per a particulars contrari a la finalitat perseguida amb la prohibició general de canvi d'ús forestal prevista en la normativa bàsica estatal».   
  
D'altra banda, d'acord amb les normes establides en els articles 9 i 10 del Decret 60/2012, de 5 d'abril, pel qual es regula el règim especial d'avaluació i d'aprovació, autorització o conformitat de plans, programes i projectes que puguen afectar la Xarxa Natura 2000, el 10 de febrer de 2021, la Direcció General de Medi Natural i d'Avaluació Ambiental ha emés la Declaració de repercussions sobre la Xarxa Natura 2000, per la qual se substancia l'avaluació detallada de l'estudi d'afectacions sobre la Xarxa Natura 2000 presentat per l'EMTRE, relatiu als efectes que el projecte poguera tindre en els espais denominats Zona Especial de Conservació (ZEC) serres de Martés i El Ave (ES5233011) i a la Zona Especial de Protecció per als Ocells (ZEPA) serra de Martés-mola de Cortes (ES0000212), regulades en el Decret 10/2017, de 27 de gener, del Consell, pel qual es declaren com a zones especials de conservació (ZEC) els llocs d'importància comunitària (LIC) la serra de Martés i El Ave, la Mola de Cortes i el Caroig, Vall d'Aiora i la serra del Boquerón, serra d'Enguera, i serra de Malacara, es modifica l'àmbit territorial de la zona d'especial protecció per als ocells (ZEPA) denominada serres de Martés-Mola de Cortes, i s'aprova la norma de gestió de tals ZEC i ZEPA, així com de la ZEPA la serra de Malacara.  
  
D'acord amb el que es disposa en la mencionada declaració de repercussions, es considera que el projecte analitzat no tindrà repercussions sobre la integritat de l'Espai Natura 2000, sempre que en el desenvolupament i l'execució se seguisquen les determinacions establides en l'estudi d'afectacions presentat per l'EMTRE, i que es garantisca el compliment de les mesures preventives i correctores proposades, amb les puntualitzacions establides per la Direcció General de Medi Natural i d'Avaluació Ambiental en la Resolució de 10 de febrer de 2021.  
  
D'acord amb el que s'ha exposat anteriorment i en virtut del que es disposa en l'article 28.c de la Llei 5/1983, de 30 de desembre, de la Generalitat, del Consell, a proposta de la consellera d'Agricultura, Desenvolupament Rural, Emergència Climàtica i Transició Ecològica, el Consell, prèvia deliberació, en la reunió de 29 d'octubre de 2021,  
  
  
ACORDA  
  
Primer  
Autoritzar el canvi d'ús forestal de les parcel·les 75, 76, 78, 79, 80, 81, 82, 83, 84, 85, 86, 132, 133, 134, 135, 136, 137, 138, 139, 140, 141, 142, 143, 144 i 166 del polígon 3, partida La Matrona, del terme municipal de Dos Aguas, necessàries per a l'execució de la «Instal·lació 3» del projecte del Pla zonal de residus de les zones III i VIII, ara denominat Àrea de gestió V2 del Pla integral de residus de la Comunitat Valenciana, de l'Entitat Metropolitana per al Tractament de Residus (EMTRE), declarat d'interés públic de primer ordre a l'efecte del que es preveu en l'article 50 de la Llei 43/2003, de 21 de novembre, de forests, en virtut de la disposició addicional dotzena de la Llei 9/2019, de 23 de desembre, de la Generalitat, de mesures fiscals, de gestió administrativa i financera i d'organització de la Generalitat, tot això amb la finalitat d'assegurar la continuïtat en la prestació de les obligacions de servei públic.  
  
Segon  
1. Com a mesura compensatòria l'EMTRE haurà de reforestar, a costa seua, 67 hectàrees de parcel·les amb terrenys agrícoles abandonats situats en les zones representades gràficament dels mapes que s'adjunten en l'annex I, i enumerades en els annexos II (terme municipal de Dos Aguas) i III (terme municipal de Cortes de Pallás).  
2. Els terrenys classificats com a agrícoles que s'hagen reforestat passaran a ser considerats forestals en el Pla d'acció territorial forestal de la Comunitat Valenciana per resolució del director general de Medi Natural i d'Avaluació Ambiental.  
3. L'EMTRE acordarà amb els propietaris de les parcel·les afectades la cessió temporal d'aquestes per a la seua reforestació i les mesures compensatòries econòmiques adequades a causa del canvi de l'ús agrícola a forestal.  
4. Per al compliment de la present obligació l'EMTRE presentarà el corresponent projecte de reforestació a la Direcció Territorial de València de la Conselleria d'Agricultura, Desenvolupament Rural, Emergència Climàtica i Transició Ecològica, per a la seua aprovació d'acord amb l'article 27.3 de la Llei 3/1993, de 9 de desembre, de la Generalitat, forestal de la Comunitat Valenciana i amb l'article 64.2 del Decret 98/1995, de 16 de maig, del Govern valencià, pel qual s'aprova el reglament de la Llei 3/1993, de 9 de desembre, forestal de la Comunitat Valenciana.  
  
Tercer  
Com a mesura compensatòria addicional l'EMTRE distribuirà poals airejats per a la recollida selectiva de bioresidus en els municipis que conformen la Mancomunitat de la Foia de Buñol-Chiva: Alborache, Buñol, Cheste, Chiva, Cortes de Pallás, Dos Aguas, Godelleta, Macastre, Millares, Siete Aguas, Turís i Yátova, que inclouen prop de 41.150 domicilis.  
Quart  
L'EMTRE presentarà una declaració responsable de l'execució de les mesures previstes en el present acord, prèviament a la tramitació de l'inici de l'activitat regulada en l'article 44 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, una vegada atorgada, si escau, la preceptiva autorització ambiental integrada a la Instal·lació 3 del projecte de l'àrea de gestió V2 del Pla integral de residus de la Comunitat Valenciana.  
  
  
Cinqué  
De conformitat amb les previsions de la Declaració de repercussions sobre la Xarxa Natura 2000, l'EMTRE haurà de seguir en el desenvolupament i execució del projecte, les determinacions establides en l'Estudi d'afectacions sobre la Xarxa Natura 2000, amb la presentació, tot garantint el compliment de les mesures preventives i correctores proposades, amb les puntualitzacions establides en la resolució de 10 de febrer de 2021, de la Direcció General de Medi Natural i d'Avaluació Ambiental, de tot això:  
a) Actuacions destinades a la millora de les condicions d'espècies d'ocells de l'entorn  
b) Pla de correcció de suports elèctrics perillosos  
c) Programa d'investigació i seguiment de grans àguiles  
d) Restauració de terrenys agrícoles amb hàbitats d'interés comunitari presents en la ZEC afectada  
  
Contra aquest acord, les persones interessades podran interposar un recurs contenciós administratiu en el termini de dos mesos comptats a partir de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es disposa en l'article 10 i concordants de la Llei reguladora de la jurisdicció contenciosa administrativa.  
  
Tot això sense perjudici de la interposició del recurs potestatiu de reposició davant el Consell, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que es disposa en l'article 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 29 d'octubre de 2021  
  
La consellera secretària,  
MÓNICA OLTRA JARQUE